St James' Park

St James’ Park (zo sponzorských dôvodov známy aj ako Sport Direct Arena) je futbalový štadión v Newcastle upon Tyne v Anglicku. Je domovským štadiónom klubu Newcastle United, ktorý momentálne pôsobí v Premier League. S kapacitou 52 305 miest na sedenie je 8. najväčším futbalovým štadiónom v Anglicku.

St James’ Park je domovským ihriskom Newcastle United FC od roku 1892 a od roku 1880 sa používa na futbal Túžba po expanzii štadióna vyvolávala počas svojej histórie konflikty s miestnymi obyvateľmi a miestnym zastupiteľstvom. To viedlo k návrhom na presťahovanie aspoň dvakrát na konci 60. rokov a kontroverznému navrhovanému presťahovaniu v roku 1995 do neďalekého parku Leazes. Neochota presťahovať viedla k súčasným asymetrickým tribúnam na štadióne.

Okrem klubového futbalu sa St James’ Park používal aj na medzinárodný futbal, na olympijských hrách v roku 2012 a taktiež na rugby.

Tribúny 
Na štadióne sa nachádzajú nasledovné štyri tribúny:

 Gallowgate End – (predtým známy ako Newcastle Brown Ale Stand a predtým Exhibition Stand), na južnom konci štadióna
 Leazes End – (predtým Sir John Hall Stand), na severnom konci štadióna
 Milburn Stand – hlavná tribúna na západnej strane štadióna
 East Stand – Východná tribúna, je to najmenšia tribúna na štadióne. Po smrti Sira Bobbyho Robsona bol vypracovaný plán premenovať East Stand na Sir Bobby Robson Stand. Zatiaľ to nie je oficiálne.

Sochy a pamätníky

Kapacita 

Štadión má maximálnu kapacitu 52 354 miest na sedenie čo z neho robí ôsmy najväčší futbalový štadión v Anglicku a desiaty najväčší v celom Spojenom kráľovstve.

Referencie

Externé odkazy 
 Príbeh Sports Direct Arena na NUFC.co.uk
 Profil London2012.com

Futbalové štadióny v Anglicku
Športoviská na Letných olympijských hrách 2012
Newcastle United FC